Document ID: 32015D0137

PADOMES LĒMUMS (ES) 2015/137
(2015. gada 26. janvāris),
ar ko pagarina Iekšējā tirgus saskaņošanas biroja (preču zīmes, paraugi un modeļi) priekšsēdētāja vietnieka un Iekšējā tirgus saskaņošanas biroja (preču zīmes, paraugi un modeļi) apelācijas padomju divu priekšsēdētāju amata pilnvaru termiņu
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 207/2009 (2009. gada 26. februāris) par Kopienas preču zīmi (1) un jo īpaši tās 125. pantu un 136. pantu,
tā kā:
(1)
Biroja administratīvā valde 2014. gada 18. novembrī iesniedza Padomei priekšlikumus par Iekšējā tirgus saskaņošanas biroja (preču zīmes, paraugi un modeļi) (turpmāk “Birojs”) priekšsēdētāja vietnieka un Biroja apelācijas padomju divu priekšsēdētāju amata pilnvaru termiņa pagarināšanu.
(2)
Christian ARCHAMBEAU kunga amata pilnvaru termiņš Biroja priekšsēdētāja vietnieka amatā un Tomás DE LAS HERAS kunga un Detlef SCHENNEN kunga amata pilnvaru termiņš Biroja apelācijas padomju priekšsēdētāju amatā būtu jāpagarina uz piecu gadu laikposmu vai līdz pensionēšanās vecuma sasniegšanai, ja pēdējais pienāk jaunā amata pilnvaru termiņa laikā.
IR PIEŅĒMUSI ŠO LĒMUMU.
1. pants
Ar šo Biroja priekšsēdētāja vietnieka Christian ARCHAMBEAU kunga amata pilnvaru termiņš tiek pagarināts uz laikposmu no 2015. gada 1. decembra līdz 2020. gada 30. novembrim vai līdz pensionēšanās vecuma sasniegšanai, ja pēdējais pienāk jaunā amata pilnvaru termiņa laikā.
2. pants
Ar šo Biroja apelācijas padomju priekšsēdētāja Tomás DE LAS HERAS kunga amata pilnvaru termiņš tiek pagarināts uz laikposmu no 2016. gada 1. marta līdz 2021. gada 28. februārim vai līdz pensionēšanās vecuma sasniegšanai, ja pēdējais pienāk jaunā amata pilnvaru termiņa laikā.
3. pants
Ar šo Biroja apelācijas padomju priekšsēdētāja Detlef SCHENNEN kunga amata pilnvaru termiņš tiek pagarināts uz laikposmu no 2015. gada 1. novembra līdz 2020. gada 31. oktobrim vai līdz pensionēšanās vecuma sasniegšanai, ja pēdējais pienāk jaunā amata pilnvaru termiņa laikā.
4. pants
Šis lēmums stājas spēkā divdesmit dienas pēc tā publicēšanas Eiropas Savienības Oficiālajā Vēstnesī.
Briselē, 2015. gada 26. janvārī

Labels: 15